Yafa Yarkoni

Yafa Yarkoni (hebraisk: יפה ירקוני‎, også skrevet Yaffa Yarqoni) (født 24. desember 1925, død 1. januar 2012) var en israelsk sanger, vinner av den israelske prisen i 1998 for hebraisk sang. Hun har blitt kalt for Israels «krigssangerinne» grunnet hennes hyppige framføringer for israelske soldater, særlig i krigstid.Shoot the singer!: music censorship ... 25. mai 2010. Hun stammer fra kaukasiske fjelljøder. 

 Liv og virke 
Yafa Abramov (senere Yafa Gustin og Yafa Yarkoni) ble født i Giv'at Rambam (i dag et nabolag til Giv'atayim) i en jødisk familie som hadde utvandret fra Kaukasus. Da hun var ti år gammel studerte hun ballett under Gertrude Kraus, en av Israels pionerer innen dans.

På 1940-tallet drev hennes mor en kafé i Giv'at Rambam hvor Yafa sang sammen med søsteren Tikva og broren Binyamin. Den 21. september 1944 giftet hun seg med Joseph Gustin som kjempet i den andre verdenskrig i den jødiske brigaden og ble drept i et slag i Italia i 1945.«Yaffa Yarkoni». Jewish Women's Archive. Hun giftet seg på nytt med Shaike Yarkoni i 1948.Keren, Omer: "Yafa Yarkoni's Wars"  (hebraisk) De fikk tre døtre sammen.«Yaffa Yarkoni dies at 86; Israeli singer»

I 2000 ble Yarkoni diagnostisert med Alzheimers sykdom. I henhold til hennes datter Orit Shochat, journalist i Haaretz, forverret hennes forhold seg i 2007. Dette året opptrådte hun for siste gang på et fjernsynsshow produsert til hennes ære. Den 1. januar 2012 døde Yarkoni ved et sykehus i Tel Aviv. Hun ble begravet i gravlunden Kiryat Shaul i Tel Aviv, ved siden av sin mann.

 Musikk 
Under den israelske uavhengighetskrigen i 1948 slo Yarkoni seg sammen med en sanggruppe tilknyttet Givatibrigaden. «Bab el-Wad», en sang hun framførte på denne tiden, ble en klassiker og synges hver år under Yom Hazikaron, Israels minnedag. Etter krigen framførte hun sanger for et program på radiostasjonen Kol Yisrael.«When Is A Premiere Not A Premiere?»  Jerusalem Post

De fleste av Yarkonis sanger ble skrevet av Tuli Reviv og Haim Hefer.«Popular music and national culture ...» Yarkoni framførte også en del av Naomi Shemers første barnesanger.

Blant hennes mest velkjente sanger er «Don't Say Goodbye, Say I Will See You», om en soldat som skilles fra sin venninne før kamp, og «Road to Jerusalem», om soldater som frakter mat til Jerusalem da byen var under beleiring i 1948.

 Priser 
I 1998 ble Yarkoni belønnet med den israelske prisen for hebraisk sang.«Israel Prize Official Site – Recipients in 1998» (hebraisk) I en folkeavstemning på det israelske nettstedet Ynet ble hun i 2005 kåret til den 153. største israeleren av 200.Benyovich, Guy (20. juli 1995): «The Number One Israeli: Yitzhak Rabin». Ynet.

 Referanser 

 Eksterne lenker 



 Yafa Yarkoni, Jewish Women's Archive

Kategori:Israelske sangere
Kategori:Personer fra Givatayim